ઇકો ગાડી પરત નહીં મળતાં આખો દિવસ ત્રણેય જણાએ પ્રતીકભાઇને ઢોર માર માર્યો હતો. મોડી રાતે ત્રણેય જણા પ્રતીકભાઇને એક કોમ્પ્લેક્સમાં લઇ ગયા હતા, જ્યાં તેમને નજરકેદ કરી દીધા હતા. પ્રતીકભાઇને બંધક બનાવીને કોમ્પ્લેક્સમાં ફરજ બજાવતા ચાર સિક્યોરિટી ગાર્ડને તેના પર નજર રાખવાનું કહ્યું હતું. દરમિયાનમાં મોડી રાતે બાથરૂમ જવાના બહાને પ્રતીકભાઇએ પોલીસ કંટ્રોલમાં ફોન કરીને કહ્યું કે મારા મોબાઇલ લોકેશનને ટ્રેસ કરીને મને બચાવો. પોલીસે સમગ્ર મામલો ગંભીરતાથી લઈ તપાસ શરૂ કરી હતી જેમાં ક્રાઈમ બ્રાન્ચે પ્રતિકભાઈનો ફોન ટ્રેસ કરી તેમને અપહરણકર્તાઓના ચુંગલમાંથી છોડાવ્યા હતા. ક્રાઈમ બ્રાન્ચના એસીપી રાજદીપ ઝાલાઅે જણાવ્યું છે કે પ્રતીકભાઈનું અપહરણ કરનાર ત્રણે શખસોની ધરપકડ કરી તેમના વિરુદ્ધમાં કાયદેસરની કાર્યવાહી હાથ ધરી છે.